《丹青阁》
宋代·华岳

未识丹青意，凭栏试解潮。
烟云朝起陆，汀渚暮生潮。
山卓数枝朝，天横一幅绡。
霞收红晕浅，溪褪绿痕消。
个裹风烟冷，于中景物饶。
飞黄凌翠阁，寒碧瞰红桥。
酒尽香凝瓮，诗成锦掣标。
朱衣扶客醉，翠袖殢人娇。
屏帐接千里，画图连九霄。
长风来水尾，斜日转山腰。
赤脚支筇稳，苍头控马骄。
老臣今已矣，儿女总金貂。

作者简介：华岳，南宋诗人。生卒年不详，字子西，贵池（今属安徽）人。因读书于贵池齐山翠微亭，自号翠微，武学生。开禧元年（1205）因上书请诛韩侂胄、苏师旦，下建宁（今福建建瓯）狱。韩侂胄诛，放还。嘉定十年(1217)，登武科第一，为殿前司官属。密谋除去丞相史弥远，下临安狱，杖死东市。其诗豪纵，有《翠微北征录》。